Diari Oficial de la Generalitat Valenciana


Sumari del DOGV 6953, del 29-01-2013 (2013/790)

DECRET 19/2013, de 25 de gener, del Consell, pel qual es modifica el Decret 188/2012, de 21 de desembre, del Consell, pel qual es va aprovar el Reglament Orgànic i Funcional de la Conselleria d'Economia, Indústria, Turisme i Ocupació.
------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2013/01/25/19/dof/vci/html**

### Dades del document

Número de DOGV
:   6953

Data del DOGV
:   29-01-2013

Secció del DOGV
:   I. DISPOSICIONS GENERALS

Número del document
:   2013/790


Data del document
:   25-01-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Decret

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * Servici Valencià d'Ocupació i Formació
    * reglament intern
    * legislació
    * administració del personal
    * administració regional
    * organització administrativa

DECRET 19/2013, de 25 de gener, del Consell, pel qual es modifica el Decret 188/2012, de 21 de desembre, del Consell, pel qual es va aprovar el Reglament Orgànic i Funcional de la Conselleria d'Economia, Indústria, Turisme i Ocupació. [2013/790]  
  
PREÀMBUL  
  
La disposició addicional trenta-tres de la Llei 11/2012, de 27 de desembre, de Pressupostos de la Generalitat per a l'exercici 2013, suprimix l'entitat autònoma de caràcter administratiu Institut Valencià d'Estadística. L'apartat 6 de la mencionada disposició addicional establix que «els llocs de treball de l'Institut Valencià d'Estadística continuaran subsistents i conservaran la seua actual denominació, estructura i funcions fins que no es modifique el reglament orgànic i funcional de la conselleria que assumix les seues competències i funcions». És procedent, en conseqüència, modificar el Decret 188/2012, de 21 de desembre, del Consell, pel qual es va aprovar el Reglament Orgànic i Funcional de la Conselleria d'Economia, Indústria, Turisme i Ocupació.  
  
Així, es modifica la denominació de la Subdirecció General d'Economia, que passa a denominar-se Subdirecció General d'Economia i Estadística, sota la dependència de la qual se situen, a més del ja existent, els dos servicis procedents de l'extint Institut Valencià d'Estadística. A més, per a culminar el procés d'integració de funcions, es deixa sense contingut la disposició addicional segona del Decret 188/2012 esmentat.  
Finalment, es determinen els òrgans que assumiran transitòriament les funcions atribuïdes a les direccions territorials del Servici Valencià d'Ocupació i Formació.  
Per tot això, de conformitat amb el que establixen els articles 28, lletra f), i 64 de la Llei 5/1983, de 30 de desembre, del Consell, a proposta del conseller d'Economia, Indústria, Turisme i Ocupació, i amb la deliberació prèvia del Consell, en la reunió del dia 25 de gener de 2013,   
  
DECRETE  
  
Article únic. Modificació del Decret 188/2012, de 21 de desembre, del Consell, pel qual es va aprovar el Reglament Orgànic i Funcional de la Conselleria d'Economia, Indústria, Turisme i Ocupació  
1. Es fa una nova redacció de l'article 12 del Decret 188/2012, de 21 de desembre, del Consell, pel qual es va aprovar el Reglament Orgànic i Funcional de la Conselleria d'Economia, Indústria, Turisme i Ocupació, el text del qual s'inserix en l'annex d'este decret.  
2. S'afig una disposició transitòria segona al Decret 188/2012, de 21 de desembre, del Consell, pel qual es va aprovar el Reglament Orgànic i Funcional de la Conselleria d'Economia, Indústria, Turisme i Ocupació, el text de la qual s'inserix en l'annex d'este decret.  
3. Es deixa sense contingut la disposició addicional segona del Decret 188/2012, de 21 de desembre, del Consell, pel qual es va aprovar el Reglament Orgànic i Funcional de la Conselleria d'Economia, Indústria, Turisme i Ocupació.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que establix este decret i, en especial, el Decret 65/1998, de 26 de maig, del Consell, pel qual es va aprovar el Reglament Orgànic i Funcional de l'Institut Valencià d'Estadística, a excepció del capítol VI referent al Consell Valencià d'Estadística.  
  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana,  
  
Valencia, 25 de gener de 2013  
  
El president de la Generalitat  
ALBERTO FABRA PART  
  
El conseller d'Economia, Indústria, Turisme i Ocupació  
MÁXIMO BUCH TORRALVA  
  
  
ANNEX  
  
Modificació del Decret 188/2012, de 21 de desembre, del Consell, pel qual es va aprovar el Reglament Orgànic i Funcional de la Conselleria d'Economia, Indústria, Turisme i Ocupació  
  
«Article 12. Nivell administratiu de la Direcció General d'Economia  
1. De la Direcció General d'Economia depén la Subdirecció General d'Economia i Estadística, a la qual correspon el desenrotllament de les competències atribuïdes a la direcció general i, en especial, la supervisió de mediació d'assegurances i reassegurances privades. Així mateix li correspon dirigir, planificar, coordinar i supervisar l'activitat dels servicis sota la seua dependència que s'indiquen a continuació:  
a) Servici d'Anàlisi i Avaluació Econòmica.  
b) Servici de Producció Estadística, Planificació i Coordinació Econòmica.  
c) Servici de Coordinació, Planificació i Difusió Estadística.  
2. Al Servici d'Anàlisi i Avaluació Econòmica li correspon l'exercici de les funcions següents:  
a) Realització i promoció d'informes i estudis encaminats a un millor coneixement de la realitat econòmica valenciana, tant en els aspectes estructurals com conjunturals, en col·laboració amb la Subdirecció General del Gabinet Tècnic.  
b) Difusió dels resultats dels informes i estudis en relació amb l'economia valenciana.  
c) Qualsevol altra que li siga encomanada en relació amb les matèries que li són pròpies.  
3. Al Servici de Producció Estadística, Planificació i Coordinació Econòmica li correspon l'exercici de les funcions següents:  
  
a) Promoció de la planificació econòmica de la Generalitat.  
b) Proposta, disseny i desenrotllament de la producció estadística de contingut econòmic, demogràfic i social.   
c) Manteniment de directoris de persones, empreses i institucions als efectes d'explotacions estadístiques.  
d) Elaboració de sistemes integrats d'estadístiques i indicadors econòmics i sistemes de comptes associats.  
e) Elaboració d'indicadors demogràfics i socials, projeccions demogràfiques i estudis històrics de població.  
f) Establiment dels canals de relació necessaris amb els agents socials, sindicats i organitzacions empresarials representatius en l'àmbit de la Comunitat Valenciana per mitjà de la concertació social.  
  
g) Demanar l'assessorament i col·laboració d'agents socials, sindicats i organitzacions empresarials en l'elaboració dels programes, acords o pactes econòmics del Consell.  
h) Qualsevol altra que li siga encomanada en relació amb les matèries que li són pròpies.  
4. Al Servici de Coordinació, Planificació i Difusió Estadística li correspon l'exercici de les funcions següents:  
a) Impuls a les tasques de coordinació i ordenació de l'activitat estadística pública de la Comunitat Valenciana.  
b) Gestió de l'Inventari d'Operacions Estadístiques de les administracions públiques valencianes.  
c) Suport permanent a l'activitat dels òrgans col·legiats en matèria estadística d'interés de la Generalitat.  
d) Suport a la cooperació amb altres administracions públiques o ens privats en matèria estadística.  
e) Atenció i assessorament a usuaris externs en la consulta i utilització de fonts estadístiques.  
f) Disseny, elaboració i promoció de productes i servicis de difusió d'informació estadística.  
g) Manteniment del Centre de Documentació, Fons Editorial i Informació Estadística de la Generalitat.  
h) Qualsevol altra que li siga encomanada en relació amb les matèries que li són pròpies.  
  
Disposició transitòria segona. Règim transitori de funcions de la Direcció Territorial d'Ocupació del SERVEF  
Fins que no es procedisca a la provisió dels llocs de treball de les persones titulars de les direccions territorials d'Ocupació del SERVEF, les funcions que se'ls atribuïxen en virtut del Decret 41/2001, de 27 de febrer, del Consell, pel qual es va aprovar el Reglament d'Organització i del Règim Jurídic del Servici Valencià d'Ocupació i Formació, seran assumides per les persones titulars de les direccions territorials d'Economia, Indústria, Turisme i Ocupació d'esta conselleria».


Còpia Permalink ELI